kardosdrur/scandi-wiki huggingface dataset:
Megatron

Megatron er lederen over de onde Decepticoner i Transformers-universet, der oprindeligt opstod som en Japansk legetøjsserie lavet af firmaet Takara, men rettighederne blev senere købt af det amerikanske legetøjsfirma Hasbro.

Megatron har optrådt i stort set alle serier, historier, tegnefilm, tegneserier og bøger vedrørende Transformers-franchisen, og er en stærk karakter. Han var oprindeligt hvid eller sølvfarvet, men gennem tiderne har han haft flere "looks".

Megatron tænker ikke på sine egne mænd, men kun på sig selv. Hans mål er at regere hele universet alene. Hans stærkeste våben, er en ultimativ "fusionskanon" (fusion canon) der er monteret på hans venstre arm i Generation 1 (The Transformers: den oprindelige og første serie).

I næsten alle serier er Megatron senere blevet, enten efter at have blivet halvdræbt og fatalt såret, eller bare fordi han mangler ekstra styrke, forvandlet til en stærkere Transformer, Decepticonen Galvatron. I denne form er han endu stærkere.

Transformers
Dorothee Sölle

Dorothee Sölle (født 30. september 1929, død 27. april 2003) var en tysk teolog og digter. Sölle udviklede i 1960'erne og 1970'erne en radikal dennesidig teologi, som forener poesi og politik. Fra 1975 til 1987 var Sölle professor i systematisk teologi ved Union Theological Seminary i New York.

Værker, som er oversat til dansk 
 Lydighed og fantasi (1978)
 Henrejsen (1978)
 Lidelse (1980)
 Sympati (1980)

Litteratur om Dorothee Sölle 
 Sarah K. Pinnoch: The Theology of Dorothee Sölle (2003).
 Jørgen Lekfeldt: Sölle og Stockhausen - musikkens teologi og teologiens musik (1991).

Teologer fra Tyskland
Faglitterære forfattere fra Tyskland
Digtere fra Tyskland
Personer fra Köln
Mads Hussing

Mads Schilder Hussing (født 1976 i Allerød) er sportsjournalist ved Sjællandske Medier. Han er tidligere redaktør på Allerød Nyt, der var en del af Politikens Lokalaviser, men som nu også er ejet af Sjællandske Medier. Han er også tv-vært.

Han har været tilrettelægger af DK4's udsendelse Fiskemagasinet siden 1995. De første år hed programmet dog Ta' med ud og fisk. Der bliver stadig optaget nye programmer.

I 2005 og 2006 sad han i udsendelsesredaktionen på DK4, hvor nye programmer og idéer blev vurderet. Derudover var Mads Hussing også sportskommentar fra blandt andet Pro Touren i bordtennis, Davis Cup i tennis, samt både pokal- og landsfinaler i floorball.

Fra 2008-2014har han været ansat af Politikens Lokalaviser som fotojournalist, primært med Allerød som område.

Fra 1. januar 2014-til 1. august 2017 var Mads Hussing været redaktør på Allerød Nyt, der på det tidspunkt udkom på tryk to gange om ugen, og som havde netavisen www.allerødnyt.dk.Ny redaktør: Allerød Nyt skal fortsat være synlig og aktiv

Kilder 

Journalister fra Danmark
Tv-værter fra Danmark
Personer fra Allerød
Hanzhong

Hanzhong (kinesisk skrift: 汉中市, pinyin: Hànzhōng, W.-G.: Hanchung) er en by på præfekturniveau i den sydvestlige del af provinsen Shaanxi i det centrale Kina. Bypræfekturet har et areal på 27.246 km², og en befolkning på 3.780.000 mennesker (2007); det ligger langs den øvre del af floden Hanjiangs løb, syd for Qinlingbjergene og nord for Bashanbjerget.

Administrative enheder 

Hanzhong består af et bydistrikt og ti amter:

 Bydistriktet Hantai – 汉台区 Hàntái Qū ;
 Amtet Nanzheng – 南郑县 Nánzhèng Xiàn ;
 Amtet Chenggu – 城固县 Chénggù Xiàn ;
 Amtet Yang – 洋县 Yáng Xiàn ;
 Amtet Xixiang – 西乡县 Xīxiāng Xiàn ;
 Amtet Mian – 勉县 Miǎn Xiàn ;
 Amtet Ningqiang – 宁强县 Níngqiáng Xiàn ;
 Amtet Lüeyang – 略阳县 Lüèyáng Xiàn ;
 Amtet Zhenba – 镇巴县 Zhènbā Xiàn ;
 Amtet Liuba – 留坝县 Liúbà Xiàn ;
 Amtet Foping – 佛坪县 Fópíng Xiàn.

Turistattraktioner 
Blandt en lang række seværdige templer, byporte og altre ligger de smukke mausolæer for Zhang Qian (Silkevejens pioner) i amtet Chenggu og Cai Lun (papirets opfinder) i amtet Yang.

Historie 
Hanzhong var af strategisk militær betydning den gang området var i udkanten af det kinesiske kulturområde. 

Der var bebyggelse i området allerede under Shang-dynastiet. I 325 f.Kr. etablerede staten Qin Hanzhong som præfektur. I 206 f.Kr. var Hanzhong base for Liu Bang da han opbyggede Det vestlige Han-dynasti (206 f.Kr.-8 e.Kr.). Under De tre rigers tid (220-280) sendte Zhuge Liang, statsminister for kongedømmet Shu, seks gange tropper til Qishanbjerget, og havde Hanzhong som base for sin militærekspedition nordover mod kongedømmet Wei.

Trafik 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu mod syd til Kunming i den sydvestlige provins Yunnan. 

Kinas rigsvej 316 løber gennem området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Eksterne henvisninger 

Bypræfekturer i Shaanxi
Silkevejen
Shangluo

Bypræfekturet Shangluo (商洛; pinyin: Shāngluò Shì) ligger i den østlige del af den kinesiske provins Shaanxi. Præfekturet har et areal på 	19.292 km²,, og en befolkning på 2.430.000 mennesker (2007).

Præfekturnavnet går tilbage til Han-dynastiets tid.

Administrative enheder 
Administrativt består Shangluo af et bydistrikt og seks amter:

 Bydistriktet Shangzhou – 商州区 ; Shāngzhōu Qū ;
 Amtet Luonan – 洛南县 Luònán Xiàn ;
 Amtet Danfeng – 丹凤县 Dānfèng Xiàn ;
 Amtet Shangnan – 商南县 Shāngnán Xiàn ;
 Amtet Shanyang – 山阳县 Shānyáng Xiàn ;
 Amtet Zhen'an – 镇安县 Zhèn'ān Xiàn ;
 Amtet Zhashui – 柞水县 Zhàshuǐ Xiàn''.

Trafik 
Kinas rigsvej 312 løber gennem området. Den fører fra Shanghai og ender på grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Eksterne henvisninger 
 Officiel netside

Bypræfekturer i Shaanxi
Tongchuan

Tongchuan (铜川市; pinyin: Tóngchuān Shì) er en by på præfekturniveau i den kinesiske provins Shaanxi. Præfekturet, der ligger på Guanzhongsletten, har et areal på 	3,882 km², og en befolkning på 840.000 mennesker (2007).

Administrative enheder 
Tongchuan består af tre bydistrikter og et amt:

 Bydistriktet Yaozhou – 耀州区 Yàozhōu Qū ;
 Bydistriktet Wangyi – 王益区 Wángyì Qū ;
 Bydistriktet Yintai – 印台区 Yìntái Qū ;
 Amtet Yijun – 宜君县 Yíjūn Xiàn.

Trafik 
Kinas rigsvej 210 løber gennem området. Den begynder i Baotou i Indre Mongoliet, fører gennem Yan'an, Xi'an, Chongqing og Guiyang og ender i Nanning i Guangxi.

Eksterne henvisninger 
 Officiel webside  
 Kort over Tongchuan 
 Fotos fra Tongchuan fra Panoramio 

Bypræfekturer i Shaanxi
Weinan

Weinan (kinesisk skrift: 渭南; pinyin: Wèinán) er en by på præfekturniveau i provinsen Shaanxi i det centrale Kina, ikke langt øst for provinshovedstaden Xi'an. Præfekturet har et areal på 13,134 km², og en befolkning på 5.480.000 mennesker (2007).

Byen ligger i Wei He-dalen, det vil sige på Guanzhongsletten, ved jernbanelinjen mellom Xi'an og Zhengzhou, hovedstaden i naboprovinsen Henan. 

Landbrugsproduktionen i området omfatter blandt andet om æg, hvede og bomuld. Men der dyrkes også kinesiske stikkelsbær («kiwi») her.

Historie 
Arkæologiske udgravninger vidner om at Weinan var et kulturområde under det vestlige Zhou-dynasti og senere. 

I 1556 var amtet Hua i dette område epicenter til verdens mest dødbringende jordskælv, Shaanxi-jordskælvet 1556.

Administrative enheder 
Weinan består af et bydistrikt, to byamter og otte amter:

 Bydistriktet Linwei – 临渭区 Línwèi Qū ;
 Byamtet Huayin – 华阴市 Huàyīn Shì ;
 Byamtet Hancheng – 韩城市 Hánchéng Shì ;
 Amtet Hua – 华县 Huà Xiàn ;
 Amtet Tongguan – 潼关县 Tóngguān Xiàn ;
 Amtet Dali – 大荔县 Dàlì Xiàn ;
 Amtet Pucheng – 蒲城县 Púchéng Xiàn ;
 Amtet Chengcheng – 澄城县 Chéngchéng Xiàn ;
 Amtet Baishui – 白水县 Báishuǐ Xiàn ;
 Amtet Heyang – 合阳县 Héyáng Xiàn ;
 Amtet Fuping – 富平县 Fùpíng Xiàn.

Trafik

Jernbane 
Weinan har station på Longhaibanen, Kinas vigtigste jernbanelinje i øst-vestlig retning, som løber fra Lianyungang til Lanzhou via blandt andet Xuzhou, Kaifeng, Zhengzhou, Luoyang og Xi'an.

Veje 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu mod syd til Kunming i den sydvestlige provins Yunnan.

Bypræfekturer i Shaanxi
Freedom (DJ)

Hans-Henning Terp-Hansen (født Hans-Henning Schmidt i 1973), bedre kendt under kunstnernavnet Freedom er en dansk DJ og sanger der brød igennem med det dobbelt platin-sælgende hit "Hang On" i 2001, oprindeligt skrevet af sangeren Jesper Lundgaard. Det blev fulgt op af singlen "Susanna", en cover version af den hollandske popgruppe VOF de Kunst's hit fra 1983, der solgte guld. Efterfølgende udkom debutalbummet Hang On og tredjesinglen "The Real Thing".

I 2002 modtog han "DJ & Dance Prisen" ved ved den kortlivede prisuddelingen Danish Dance Awards.

I 2007 blev "Hang On" genudgivet i en remixet udgave af den danske house-duo Musikk.

Diskografi

Album

Singler

Referencer

Eksterne henvisninger 
 

Dj's fra Danmark
Sangere fra Danmark
Tjälknöl

Tjälknöl (også tjälknul, i Jämtland tjälaknul), er en svensk madret bestående af dybfrossent kød, almindeligvis elgkød, som ovnsteges ved 75 grader i lang tid. Kernetemperaturen skal nå cirka 68 grader. Kødet ligger siden i lage med salt og andre krydderier i relativt mange timer. Tjälknöl serveres kold i tynde skiver, eksempelvis til kartoffelgratin eller på julebordet. Den har en vis lighed med roastbeef, men er stegt ved lavere temperatur og i længere tid.

Eksterne links 
 Tjälknöl  Opskrift på og fakta om tjälknöl
  Opskrift på tjälknöl i svenske Wikibooks

Kødretter
Xianyang

Xianyang (kinesisk skrift: 咸阳; pinyin: Xiányáng) er en by på præfekturniveau i provinsen Shaanxi i det nordlige Kina. Byen ligger lige nord for provinshovedstaden Xian.

Præfekturet, der ligger på Guanzhongsletten har et areal på 	10,246 km², og en befolkning på 5.250.000 mennesker (2007).

Administrative enheder 
Xianyang består af tre bydistrikter, et byamt og ti amter:

 Bydistriktet Qindu – 秦都区 Qíndū Qū ;
 Bydistriktet Yangling – 杨陵区 Yánglíng Qū ;
 Bydistriktet Weicheng – 渭城区 Wèichéng Qū ;
 Byamtet Xingping – 兴平市 Xīngpíng Shì ;
 Amtet Sanyuan – 三原县 Sānyuán Xiàn ;
 Amtet Jingyang – 泾阳县 Jīngyáng Xiàn ;
 Amtet Qian – 乾县 Qián Xiàn ;
 Amtet Liquan – 礼泉县 Lǐquán Xiàn ;
 Amtet Yongshou – 永寿县 Yǒngshòu Xiàn ;
 Amtet Bin – 彬县 Bīn Xiàn ;
 Amtet Changwu – 长武县 Chángwǔ Xiàn ;
 Amtet Xunyi – 旬邑县 Xúnyì Xiàn ;
 Amtet Chunhua – 淳化县 Chúnhuà Xiàn ;
 Amtet Wugong – 武功县 Wǔgōng Xiàn.

Historie 
Den oprinnelige Xianyang, som ligger omtrent hvor den moderne by af samme navn er i dag, var oldtidsstaten Qins hovedstad under De stridende rigers tid i kinesisk historie, og fortsatte som hovedstad under det kortlivede Qin-dynastiet. Byen ligger på nordbredden af floden Wei He.

Kinas første kejser, Qin Shi Huang, lod sig bygge et mausoleum i nærheden af hovedstaden, med en hær lavet af terracotta. Dette og andre storslagne tiltag, som krævede enorme ressourcer både hvad gælder arbejdskraft og penge, førte – sammen med dynastiets undertrykkende styremåde – til slut til Qin-dynastiets og byens undergang.

Kort tid efter den første kejsers død i 210 f.Kr. udbrød der flere oprør. I begyndelsen af december 207 overgav Qin-kongen Ziying sig til oprørslederen Liu Bang. Liu Bang erobrede derefter Xianyang, men blev snart tvunget til at overlade den til en anden oprørsleder, Xiang Yu, som havde en større hær end Liu Bang. Xiang Yu dræbte så Ziying og nedbrændte Xianyang. Under denne brand gik hele det kongelige bibliotek tabt, blandt andet de eneste udgaver af mange såkaldt "forbudte bøger".

Efter at han til slut havde nedkæmpet Xiang Yu, byggede Liu Bang i 202 en ny by i nærheden af den gamle Xianyang og kaldte den Chang'an. Dette var 28 kilometer væk på den modsatte side af Wei-floden. Chang'an blev så hovedstad for Det vestlige Han-dynasti. Chang'an ligger nu i den nordvestlige del af den moderne by Xi'an.

Trafik 
Xianyang er station på Longhaibanen, Kinas vigtigste jernbanelinje i øst-vestlig retning, som løber fra Lianyungang til Lanzhou via blandt andet Xuzhou, Kaifeng, Zhengzhou, Luoyang og Xi'an.

Kinas rigsvej 312 løber gennem området. Den fører fra Shanghai og ender på grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Personer fra Xianyang 
 Zhang Zhan (1983-), journalist, whistleblower

Kilder og henvisninger 

 Pronunciation of Xianyang. Pronouncenames.com

Bypræfekturer i Shaanxi
Breaking Bad

Breaking Bad er en amerikansk drama tv-serie skabt af Vince Gilligan, og produceret af Sony Pictures Television. Den bliver sendt i USA og Canada på kabel-tv-stationen AMC. Serien havde premiere den 20. januar 2008, og har til slutningen i 2013 været sendt i 62 episoder fordelt på fem sæsoner.

Breaking Bad foregår og produceres i Albuquerque, New Mexico, og omhandler Walter White (Bryan Cranston), en kemilærer i high school, der i starten af serien diagnosticeres med dødelig lungekræft. I et ønske om at sikre sin families økonomiske fremtid begynder han at fremstille og omsætte metamfetamin med sin tidligere elev Jesse Pinkman (Aaron Paul) som en ret tvivlsom håndlanger.

Serien har modtaget udbredt anerkendelse, i særdeleshed for sit manuskript såvel som Bryan Cranstons og Aaron Pauls skuespillerpræstationer. Den har vundet seks Emmy Awards foruden talrige andre priser og nomineringer.

Referencer

Eksterne henvisninger 
 

 Officiel hjemmeside

Dramaserier fra USA
Emmy-vindere
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra AMC
Danskerligaen

Dansk Forening til Fremmedelementers Begrænsning, i daglig tale kaldt Danskerligaen, var en antisemitisk forening stiftet 1917 af en kreds omkring tidsskriftet Fædrelandet (1906-19).

Historie 

Foreningen blev stiftet 31. maj 1917. Forinden havde initiativtagerne, en kreds omkring det nationalkonservative tidsskrift Fædrelandet, sendt 500 fortrolige skrivelser til forskellige danske antisemitter. Hoveddrivkraften var bladets ejer og redaktør Ingvald Kieler.

En anden af drivkræfterne var billedhuggeren Rasmus Bøgebjerg. Bøgebjerg mente, i forlængelse af nogle udtalelser af N.F.S. Grundtvig, at jøderne ubemærket fik listet sig ind på betydelige poster og områder i samfundet. I sin tale ved foreningens stiftende generalforsamling nævnte han desuden jødernes modvilje mod at opgive deres kultur og særegenhed som deres samfundsopløsende og uroskabende egenskaber. 

Bøgebjerg mente derudover, at jøderne i al stilhed var i færd med at overtage det danske kulturliv, de danske medier og det danske statsapparat. Desuden mente han, at jøderne betragtede danskerne som en laverestående race, og fra deres positioner i samfundets top ville de efterhånden få Danmark indlemmet i et tysk-jødisk verdensvælde. I forlængelse heraf beskrev han tidernes jødeforfølgelser som grusomme, men på ingen måde umotiverede, idet han anså jødernes væsen for bedragerisk og løgnagtigt.

Andre offentligt kendte personer i foreningen var zoologen H.J. Hansen, der forfattede nogle antijødiske artikler i Jyllands-Posten og arkitekten Alfred Råvad. Dertil kan nævnes skolelæreren Hans Brunøe og hans bog Danskerne og de andre fra 1919.

Foreningen udgav i 1923 en af zoologen Hans Jacob Hansen forfattet pjece med titlen Jødespørgsmaalet, hvori han argumenterede for, at der også i Danmark fandtes et "jødespørgsmål", og at jøderne påvirkning af samfundet kunne sammenlignes med arseniks påvirkning af en organisme.

Dansk Nationalt Tidsskrift 

Foreningen udgav 1919-29 tidsskriftet "Dansk Nationalt Tidsskrift" med mottoet "Danmark for Danskerne". Bladet havde mange kendte højrenationale som bidragydere, blandt andet forfatterne Valdemar Rørdam og Harald Tandrup samt økonomen K.A. Wieth-Knudsen og germanisten Carl Roos.

Kilder

Eksterne henvisninger 
 
 Søren Hansen, "Antisemitisme på dansk", Information.dk, 30. april 2001.

Ligaen
Etableret i 1917
Antisemitisme
Munkebjerg

Munkebjerg (antagelig af slægtsnavnet Munk) er et skovklædt højdedrag på sydsiden af Vejle Fjord. Dets højeste punkt ligger 93 meter over havet. 

Ved Munkebjerg finder man én af Danmarks sjældne serpentineveje, som snor sig op til toppen. På grund af sin særlige udformning og de skønne omgivelser indgår vejen hyppigt i forskellige motionsløb og i veteranbilsarrangementer.

Munkebjerg Skov 
Munkebjergskoven er kendt som den skov i Danmark, hvor bøgen først springer ud. Skoven ligger i et stærkt kuperet terræn i en varieret natur med udsigt over Vejle Fjord. Områdets særpræg blev skabt i forlængelse af den sidste istid for omkring 14.000 år siden, hvor en gletsjer, som strakte sig dybt ind i Vejle Ådal formede området. Ud over de topografiske seværdigheder rummer skoven også Danmarks eneste naturlige bevoksning af Almindelig Taks, som er fredet på stedet.

Hvis man ikke ønsker at gå ad snoede skovveje til toppen, kan man benytte Munkebjergtrappen. Den første trappe på stedet blev bygget 1885 og havde 218 trin. Denne trappe blev i 1933 udskiftet med den landskendte ”rullende trappe til bjerget”, der kørte frem til 1964. I dag er der en trappe af træ op til Munkebjerg Hotel.

Munkebjerg Hotel 
Det første traktørsted på Munkebjerg var Schweizerpavillonen fra 1878, der siden erstattet af Munkebjerg Badehotel i 1880. Herefter begyndte både vejlensere og turister at valfarte til stedet for at vandre i skovene og nyde udsigten. Det var også i denne periode, dampskibe fra I/S Vejle Dampskibsselskab lagde til ved den nyanlagte landgangsbro ved foden af Munkebjerg .

I dag ligger Munkebjerg Hotel med Munkebjerg Kasino og Danmarks Golfmuseum på stedet, ligesom der ligger en 18-hullers golfbane i tilknytning til hotellet. I tidens løb har hotellet tiltrukket mange billedkunstnere, som i de flotte omgivelser har hentet inspiration til deres værker. En del af deres billeder hænger stadig på det moderniserede hotels vægge som vidne om den kunstnerkoloni, der i kunstnerisk henseende beskrives som ”Munkebjergs guldalder” .

Kilder 

Bakkedrag i Danmark
Skove i Danmark
Skove i Vejle Kommune
Naturområder i Danmark
Fredede arealer i Danmark
Vejle
Sim City: The Card Game

Sim City: The Card Game er et kortspil fra 1995 baseret på SimCity-serien og udgivet af Mayfair Games. En Toronto-udvidelsespakke var planlagt, men aldrig udgivet.

Udvidelser 
Flere by udvidelser fulgte, og som tilføjer beliggenhed og politiker kort fra forskellige byer, herunder: Chicago, Washington, New York, og Atlanta.

Designer 
Darwin Bromley
Louis Rexing
Tom Wham

Eksterne henvisninger 
Mayfair Games web site 
på BoardGameGeek 

Kortspil
Giovanni Leone

Giovanni Leone (født 3. november 1908, død 9. november 2001) var en italiensk politiker og var statsminister mellem 21. juni og 5. november 1963 og igen fra 24. juni til 19. november 1968. Han var også Italiens præsident fra 1971 til 1978.

Han blev valgt ind i Italiens underhus i 1948 og bestred jobbet som underhuspræsident fra 1955 til 1963, hvor han kort efter blev statsminister for første gang.
I 1971 overtog han præsidentembedet efter Giuseppe Saragat, en post han dog blev tvunget til at fratæde den 15. juni 1978 på grund af sin indblanding i Lockheedskandalen.

Referencer

Eksterne henvisninger 

Italiens præsidenter
Italiens premierministre
Politikere fra Italien
Personer fra Napoli
Dennis Farina

Dennis Farina (29. februar 1944 - 22. juli 2013) var en italiensk-amerikansk skuespiller og tidligere politiefterforsker. Han regnedes som karakterskuespiller og tildeltes ofte roller som mafioso eller, mere passende, politimand.

Farina blev født i Chicago ind i en stor italiensk familie og havde to brødre og tre søstre. Han var politimand i Chicago-politiet fra 1967 til 1985, de sidste år som kriminalefterforsker. Han fattede interesse for skuespillerfaget efter at have hjulpet Hollywood-instruktøren Michael Mann som politirådgiver i nogen af hans tidlige projekter. Farina fortsatte i dette spor ved at påtage sig ekstraarbejde på Chicagos teaterscene indtil Mann tildelte ham hovedrollen i TV-serien Crime Story (1986–1988).

Blandt andre film i Farinas filmografi kan nævnes Manhunter, Get Shorty, Out of Sight, Saving Private Ryan og Snatch.

Eksterne henvisninger 

 

Skuespillere fra Illinois
Personer fra Chicago
Politifolk fra USA
Teri Garr

Terry Ann "Teri" Garr (født 11. december 1944) er en amerikansk skuespiller og komiker. 

Hun blev født i Lakewood, Cuyahoga County i Ohio. Hendes far var Eddie Garr, en vaudeville-udøver og skuespiller, og Phyllis Lind, en danser og model. Terri Garr tog eksamen ved Magnificat High School, en katolsk pigeskole i Rocky River i Ohio. 

Tidlig i karrieren blev hun af og til kaldt Terri Garr, Terry Garr, Teri Hope, eller Terry Carr. Hennes filmdebut var som statist i filmen A Swingin' Affair i 1963. Hun dukkede op i flere film med Elvis Presley, som regel i ukrediterede roller som en danser. Hun gæsteoptrådte som jomfru i nød i filmen Head. 

Senere har Terri Garr haft vigtige roller i film som Young Frankenstein, Oh, God!, Close Encounters of the Third Kind, The Black Stallion og Mr. Mom. Hun blev desuden nomineret til en Academy Award for sin rolle i filmen Tootsie. 

Hun er også ofte dukket op i tv-serier, blandt andet i en rolle som moderen til karakteren Phoebe Buffay, spillet af Lisa Kudrow i tv-serien Friends.

Eksterne henvisninger 

 

Skuespillere fra Ohio
Oscar-nominerede skuespillere
Ali Bennaceur

Ali Bennaceur (eller Ali Bin Nasser) (født 2. marts 1944) er en tidligere fodbolddommer fra Tunesien. 

Ali Bennaceur er kendt som dommeren der overså Diego Maradonas brug af hænder og godkendte målet som gav Argentina føringen i kvartfinalekampen mod England ved VM i fodbold 1986. Kampen i Mexico by endte med en sejr til Argentina, som senere vandt hele turneringen.

Maradona udtalte efter kampen at «målet blev scoret med Guds hånd og Maradonas hoved», og målet har siden været kendt som «Guds hånd»-målet.

I 2007 refererede flere medier at den ene linjevogter, Bogdan Dotchev fra Bulgarien, havde udtalt at han havde set at Maradona havde brugt hånden, men at han ikke havde mulighed for at konferere med dommeren, der allerede på det tidspunkt havde godkendt målet.

Bennaceur er til og med VM i fodbold 2006 den eneste tunesiske fodbolddommer som har dømt kampe ved et fodboldverdensmesterskab for mænd.

Fodbolddommere fra Tunesien
Dommere i VM i fodbold 1986
Variety

Variety er et amerikansk brancheblad for underholdningsindustrien som blev lanceret af Sime Silverman i New York i 1905. I 1933 udsendte Silverman Daily Variety i Hollywood. Begge udgaver udgives fortsat.

Varietys ugentlige udgave distribueres internationalt med en bred dækning af film, TV, teater, musik og teknologi, skrevet for ledere i underholdningsindustrien. Daily Variety, som har hovedkvarter i Los Angeles, leverer nyheder fra filmindustrien i Hollywood og teaterscenen på Broadway. Daily Variety Gotham, udkom første gang i 1998 og er New York-udgaven af tidsskriftet. Denne udgave fokuserer mest på underholdningsindustrien på USAs østkyst. Den produceres tidligere på aftenen end Los Angeles-udgaven, hvilket betyder at den kan leveres i New York allerede den følgende morgen. Variety.com er Internet-versionen af Variety, og var en av de første netaviser som tog betaling for at få tilgang, da den blev lanceret i 1998.

I slutningen af 2008 flyttede Variety sine Los Angeles-kontorer til et højhus på Wilshire Blvd midt i Miracle Mile-området. Højhuset blev døbt Variety Building og har et rødt og oplyst skilt med Variety-logoet på toppen af bygningens nord- og sydside. Huset har 31 etager og en 360 graders udsigt over byen.

Eksternt link 
 Variety.com

Tidsskrifter fra USA
Etableret i 1905
Bykvarterer i Paris

Paris er administrativt opdelt i 80 kvarterer. Hvert af dem repræsenterer det laveste administrative niveau i byen. Det er opdelt, så der er fire kvarterer i hvert arrondissement. Kvarterene adskiller sig fra de 121 lokalråd ved primært at være skabt til administrative formål, hvorimod lokalrådene giver indbyggerne en form for lokalt selvstyre.

Navnene på arrondissementerne er givet i henhold til artikel R2512-1 i Code général des collectivités territoriales. Navnene bruges normalt ikke, i stedet bruger man numrene.

Kvartererne siden 1860

Ekstern henvisning 
 Kvartererne og deres arrondissementer på APUR

Kilder